Niklas Süle
Niklas Süle (Frankfurt, 1995. szeptember 3. –) német válogatott labdarúgó, a Borussia Dortmund hátvédje. Nevének magyaros hangzása nem véletlen, édesapja Georg (magyar nevén Süle György), bár már Németországban született, magyar származású. 2016. január 15-én bejelentették, hogy a következő szezont a német rekordbajnok Bayern München csapatánál folytatja.

Pályafutása

Klubcsapatban
Süle pályafutását a Rot-Weiß Walldorfnál kezdte. Később az Eintracht Frankfurthoz igazolt, ahol a 2008-2009-es szezon végéig játszott. Utánpótláskorúként megjárta még a Darmstadt és a Hoffenheim csapatát. Utóbbi klubnál mutatkozott be a Bundesligában, a 2012-13-as szezonban. 2013. május 11-én a Hamburger SV elleni bajnokin a mérkőzés hajrájában állt be. Első Bundesliga-gólját a Bayern München ellen szerezte 2013. november 2-án. 2017. március 31-én Süle a Hertha BSC ellen 100. német élvonalbeli találkozóján lépett pályára.

A 2017-18-as szezon előtt a Bayern München igazolta le. Süle 2022 júniusáig írt alá. Új csapatában a Borussia Dortmund elleni Szuperkupa-mérkőzésen mutatkozott be 2017. augusztus 5-én. Augusztus 18-án, az új bajnokság első fordulójában első gólját is megszerezte a Bayernben. 2017. szeptember 12-én, az RSC Anderlecht ellen pályára lépett a Bajnokok Ligájában is.

A válogatottban
Süle részt vett a 2016-os olimpián. A Brazília elleni döntőben büntetőkkel maradtak alul, Süle elhibázta a saját lövését. A tornáról hazatérve minden kerettag megkapta az Ezüst babérlevél elnevezésű állami kitüntetést a német államfőtől. 2016. augusztus 31-én a felnőtt válogatottban is bemutatkozott és részt vett a 2017-es konföderációs kupán.

Statisztika

Klubcsapatokban
Legutóbb 2021. január 8-án lett frissítve.

Válogatott
2020. november 17-én lett frissítve

Válogatott góljai

Sikerei, díjai

Klubcsapatokban 
Bayern München
Német bajnok (3): 2017–18, 2018–19, 2019–20
Német szuperkupa (3): 2017, 2018, 2020
Német kupa (2): 2018–19, 2019–20
Bajnokok Ligája: 2019–20
Európai szuperkupa: 2020

Német olimpiai válogatott
Olimpiai– döntős: 2016

Német válogatott
Konföderációs kupa: 2017

Egyéni
Bundesliga – a szezon csapata:2016–17

Jegyzetek

Források

További információk

1995-ben született személyek
Frankfurtiak
Német labdarúgók
Labdarúgóhátvédek
A TSG 1899 Hoffenheim II labdarúgói
A TSG 1899 Hoffenheim labdarúgói
A Bayern München labdarúgói
A Borussia Dortmund labdarúgói
A Bundesliga labdarúgói
A 2016. évi nyári olimpiai játékok labdarúgói
A 2018-as világbajnokság labdarúgói
A 2020-as Európa-bajnokság labdarúgói
A 2022-es világbajnokság labdarúgói
Német olimpiai ezüstérmesek
Német bajnok labdarúgók
Bajnokok Ligája-győztes labdarúgók
Európai Szuperkupa-győztes labdarúgók
Konföderációs Kupa-győztes labdarúgók
Élő személyek